**POTVARKIS**

**DĖL 2025 m. lietuvos vaikų ir moksleivių šokių grupių ir šokių studijų konkurso festivalio ,,Aguonėlė“**

2024 m. gruodžio 31 d. Nr. T3-488

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi ir atsižvelgdamas į Lietuvos nacionalinio kultūros centro 2024 m. gruodžio 4 d. raštą Nr. R1- 2024/568 „Dėl 2025 m. Lietuvos vaikų ir moksleivių šokių grupių ir šokių studijų konkurso festivalio ,,Aguonėlė“:

1. Skiriu Šilalės rajono savivaldybės kultūros centro direktorių 2025 m. Lietuvos vaikų ir moksleivių šokių grupių ir šokių studijų konkurso festivalio ,,Aguonėlė“ koordinatoriumi.
2. Įpareigoju Šilalės rajono savivaldybės kultūros centro direktorių iki 2025 m. kovo 14 d. organizuoti 2025 m. Lietuvos vaikų ir moksleivių liaudiškų šokių grupių ir šokių studijų konkursinio festivalio „Aguonėlė“ vietinį (I) turą. Paraiškas dalyvauti regioniniame (II) ture išsiųsti konkurso organizatoriams (Lietuvos nacionaliniam kultūros centrui) iki 2025 m. kovo 21 d.
3. P a v e d u potvarkio vykdymo kontrolę Jovitai Voverienei, Šilalės rajono savivaldybės administracijos Švietimo, kultūros ir sporto skyriaus vyriausiajai specialistei.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

.

Savivaldybės meras                                  Tadas Bartkus